
Es Selamu alejkum! Čitam pitanje koje glasi “U koju kuću ne ulaze meleki” pa nešto pomislih da li u kuću u kojoj se konzumira duhan ulaze meleki. Molim vas da mi ako ste u mogućnosti odgovorite na ovo pitanje. Allah vam dao svako dobro!


* 
* 
* 
* 
* 
* 
* 

 
Da li meleki ulaze u kuću kojoj se konzumira duhan?

Ve alejkumu selam. Vjerodostojni hadisi ukazuju da meleki ne ulaze u kuću u kojoj ima slika i pas i da se ne spuštaju među skupinu ljudi među kojima ima osoba koja kida rodbinske veze.


Također je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selem, rekao: *” Ko bude jeo bijeli ili crveni luk, prasu, neka se ne približava našim mesdžidima. Zaista meleka uznemirava ono što uznemirava sinove Ademove.” ( Muslim)*Prethodni ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje da ružni mirisi uznemiravaju meleke ali ne ukazuje da oni ne ulaze u kuću u kojoj se nalaze ružni mirisi.


Sigurno da duhan ima odvratniji i ružniji miris od crvenog i bijelog luka i prase, čak više konzumiranje duhana je ***[haram](https://pitajucene.com/search/haram/questions/ "Pretraži pitanja o haramu")*** za razliku od luka i prase. Zato svaki musliman treba da teži da njegovo tijelo, odjelo, kuća odišu lijepim i prijatnim mirisima kako nebi uznemirivao sinove Ademove i meleke koji se nalaze oko njega. Allah najbolje zna


***Mr.* ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")*****



Preuzeto sa stranice n-um.com


